pythainlp/thai-wiki-dataset-v3 huggingface dataset:
เดดลิฟต์

เดดลิฟต์ (deadlift) คือการออกกำลังกายโดยใช้น้ำหนักโดยการถ่วงบาร์เบลล์หรือบาร์ ยกขึ้นเหนือพื้นในระดับสะโพก จากนั้นวางลงพื้น ถือเป็น 1 ใน 3 ของการยกน้ำหนัก ควบคู่ไปกับการสควอตและเบนช์เพรสส์
__TOC__
== ภาพรวม ==
เดดลิฟต์ คือการยกน้ำหนักให้อยู่นิ่ง (ไม่ให้เกิดโมเมนตัม) เช่น น้ำหนักที่วางอยู่บนพื้น เป็นหนึ่งในการฝึกโดยใช้น้ำหนักพื้นฐาน ที่ยกให้อยู่นิ่งซ้ำ ๆ สามารถทำเดดลิฟต์ได้หลายท่า ทั้งเดดลิฟต์ธรรมดา สควอตเดดลิฟต์ และซูโมเดดลิฟต์ ถึงแม้การเดดลิฟต์จะใช้สะโพกและขาในการเคลื่อนไหวเป็นส่วนใหญ่ แต่ก็ถือเป็นการออกกำลังหลังด้วย
== การปฏิบัติ ==
===ท่า===
เดดลิฟต์ธรรมดา แบ่งได้เป็น 3 ส่วน คือ ตั้งต้น ออกแรง และค้างไว้
ตั้งต้น: เมื่อทำท่าเดดลิฟต์ ผู้ยกจะตั้งต้นในตำแหน่งเยื้องจุดศูนย์กลางโดยให้น้ำหนักลงกล้ามเนื้อกลูเตียสแม็กซิมัส (gluteus maximus), มินิมัส (minimus), ไบเซปส์เฟมอริส (biceps femoris), เซมิเทนดิโนซัส (semitendinosus) และเซมิเมมบราโนซัส (semimembranosus) ขณะที่กล้ามเนื้อส่วนเอวตรึงต้านไว้เพื่อให้กระดูกสันหลังอยู่นิ่ง
ตั้งท่าหลังบาร์ โดยบาร์แตะหรือเกือบแตะโดนขา
เริ่มต้นโดยย่อสะโพกและเข่า ให้น้ำหนักลงไปที่ส้นเท้า โดยคงเท้าแบนราบ
หลังเหยียดตรงและเป็นเส้นเดียวกับสะโพก โดยตำแหน่งสะโพกเป็นจุดหัก ระวังอย่าให้เข่าอยู่ตำแหน่งเกินปลายเท้า
จับบาร์ให้อยู่ในขาหรือนอกขาก็ได้ ผู้ยกควรลดไหล่ให้ไกลจากหู
ออกแรง: ขั้นตอนต่อไปคือถือเป็นช่วงการออกแรงสูงสุด โดยกดส้นเท้าลงขณะที่ดึงขึ้นโดยใช้สะโพกและยังคงลดไหล่ (สะบัก) ลง รวมถึงหลังเพื่อให้ปลอดภัยในการเคลื่อนไหวในช่วงนี้ นี่ถือเป็นขั้นตอนที่ยากที่สุด
ให้กล้ามเนื้อหลังหดตัวแน่น เพื่อความปลอดภัยในการจัดท่าทาง
ออกแรงยกขึ้นโดยใช้สะโพกและขาเหยียดขึ้น และยกบาร์ที่จับอยู่ขึ้น
สูดลมหายใจเต็มที่ จากนั้นกลั้นหายใจในช่วงออกแรงยกขึ้น จะส่งผลให้เกิดแรงกดที่แกนเพื่อให้เกิดความมั่นคงของกระดูกสันหลังบริเวณเอวและสะโพก
ค้างไว้: เป็นขั้นตอนการตั้งตัวตรงให้หลังตรงและเกิดแรงยืดตรงสะโพก ให้เกิดกล้ามเนื้อตรงกระดูกเอวและกล้ามเนื้อท้องไปพร้อมเพรียงกับกลุ่มกล้ามเนื้อบริเวณบั้นท้าย
จบด้วยการออกแรงสะโพก ตึงสะโพกและเกร็งกล้ามท้องให้จบการเคลื่อนไหวนี้ โดยกระดูกเชิงกรานอยู่ในตำแหน่งตรง
วางลง: ท่าจบก็ใช้ขั้นตอนย้อนกลับ
===ข้อผิดพลาด===
ข้อผิดพลาดที่มักพบในการทำเดดลิฟต์
หลังงอ: งอหลังทำให้น้ำหนักลงหลังล่าง
ยกไหล่ขึ้น
กระชากบาร์: ให้ค่อย ๆ ยกบาร์ขึ้น
สควอต: อย่าลงลึกเกินไปจนกลายเป็นสควอต
บาร์อยู่ไกลไป: ถ้าบาร์อยู่ไกลไป จะทำให้ท่าทางไม่ถูกต้อง
ลดน้ำหนักไม่ดี: งอเข่าเร็วไปทำให้เกิดแรงกดที่หลังล่าง ให้งอเข่าตอนที่บาร์เริ่มผ่านหัวเข่าตอนวางลง
==อ้างอิง==
การออกกำลังกายโดยใช้น้ำหนัก
นรปติ (แก้ความกำกวม)

นรปติ (Narapati; နရပတိ) เป็นอิสริยยศของเจ้านายพม่าหลายพระองค์ และอาจหมายถึง
== กษัตริย์ ==
พระเจ้านรปติสี่ตู่:  กษัตริย์แห่งพุกาม, ค.ศ. 1174–1211
พระเจ้านรปติที่ 1 แห่งอังวะ:  พระเจ้าอังวะ, ค.ศ. 1442–68
พระเจ้านรปติที่ 2 แห่งอังวะ:  พระเจ้าอังวะ, ค.ศ. 1501–27
พระเจ้านรปติแห่งแปร: พระเจ้าแปร, ค.ศ. 1532–39
พระเจ้านรปติที่ 3 แห่งอังวะ:  พระเจ้าอังวะ, ค.ศ. 1545–51
พระเจ้านรปติที่ 4 แห่งอังวะ:  พระเจ้าอังวะ, ค.ศ. 1551–55
พระเจ้านรปติแห่งมเยาะอู:  กษัตริย์แห่งอาระกัน, ค.ศ. 1638–45
== พระมเหสี ==
นรปติแมดอ: พระอัครมเหสีแห่งแปร, ค.ศ. 1551–88
ฐานันดรศักดิ์พม่า
หน้าแก้ความกำกวมชื่อและคำนำหน้าชื่อ
สีหตู (แก้ความกำกวม)

สีหตู (Thihathu; သီဟသူ) เป็นอิสริยยศของเจ้านายพม่าหลายพระองค์ และอาจหมายถึง
== กษัตริย์ ==
พระเจ้าสีหตู: ผู้ร่วมสถาปนาอาณาจักรมยินซาง (ค.ศ. 1297–1310) และปฐมกษัตริย์แห่งอาณาจักรปีนยะ (ค.ศ. 1310–25)
พระเจ้าสีหตูแห่งอังวะ: พระเจ้าอังวะ (ค.ศ. 1422–25), และอุปราชสีหตูที่ 2 แห่งแปร (ค.ศ. 1416–19)
พระเจ้านรปติที่ 1 แห่งอังวะ: พระเจ้าอังวะ (ค.ศ. 1442–68), และอุปราชสีหตูที่ 3 แห่งแปร (ค.ศ. 1429–42)
พระเจ้าสีหสุระที่ 1 แห่งอังวะ: พระเจ้าอังวะ (ค.ศ. 1468–80)
พระเจ้าสีหสุระที่ 2 แห่งอังวะ: กษัตริย์ร่วมแห่งอังวะ (ค.ศ. 1485–1501)
เมงเยสีหตูที่ 1 แห่งตองอู: อุปราชแห่งตองอู (ค.ศ. 1540–49)
เมงเยสีหตูที่ 2 แห่งตองอู: พระเจ้าตองอู (ค.ศ. 1597–1609), อุปราชแห่งตองอู (ค.ศ. 1584–97)
== พระราชวงศ์ ==
สีหตูแห่งพุกาม: พระโอรสของ พระเจ้าอุซะนา, พระเชษฐาต่างมารดากับ พระเจ้านรสีหบดี
สีหตูที่ 1 แห่งแปร: อุปราชแห่งแปร (ค.ศ. 1278–88)
ฐานันดรศักดิ์พม่า
หน้าแก้ความกำกวมชื่อและคำนำหน้าชื่อ
สีหสุระ (แก้ความกำกวม)

สีหสุระ (Thihathura; သီဟသူရ) เป็นอิสริยยศของเจ้านายพม่าหลายพระองค์ ปัจจุบันเป็นชื่อเครื่องราชอิสริยาภรณ์สูงสุดอันดับสองของกองทัพพม่า และอาจหมายถึง
==พระราชวงศ์==
พระเจ้าสีหตู: ผู้ร่วมสถาปนาอาณาจักรมยีนไซ่ง์ (ค.ศ. 1298–1312) และปฐมกษัตริย์แห่งอาณาจักรปี้นยะ (ค.ศ. 1312–1324)
พระเจ้าสีหตูแห่งอังวะ: พระเจ้าอังวะ (ค.ศ. 1422–1426)
พระเจ้านรปติแห่งอังวะ: พระเจ้าอังวะ (ค.ศ. 1443–1469)
พระเจ้าสีหสุระแห่งอังวะ: พระเจ้าอังวะ (ค.ศ. 1469–1481)
พระเจ้าสีหสุระที่ 2 แห่งอังวะ: กษัตริย์ร่วมแห่งอังวะ (ค.ศ. 1487–1502)
พระเจ้าญองยาน: กษัตริย์ราชวงศ์ตองอู (ค.ศ. 1599–1606)
ตะโดเมงสอ: พระมหาอุปราชพม่า (ค.ศ. 1783–1808)
==แม่ทัพและเสนาบดี==
มหาสีหสุระ (เสียชีวิต 1782): แม่ทัพยุคราชวงศ์โก้นบอง
มยะวะดีมี่นจี้อู้ซะ (ค.ศ. 1766–1853): กวี, นักประพันธ์, แม่ทัพ, รัฐบุรุษ ยุคราชวงศ์โก้นบอง
==สมัยใหม่==
ทินออง มยินอู: เลขาธิการคนแรกของ สภาสันติภาพและการพัฒนาแห่งรัฐ
ฐานันดรศักดิ์พม่า
หน้าแก้ความกำกวมชื่อและคำนำหน้าชื่อ
มังฆ้อง (แก้ความกำกวม)

มังฆ้อง, มี่นคอง หรือ มี่นกอง (Minkhaung; မင်းခေါင်) เป็นอิสริยยศของเจ้านายพม่าหลายพระองค์ และอาจหมายถึง
== กษัตริย์ ==
พระเจ้ามังฆ้องที่ 1: พระเจ้าอังวะ, ค.ศ. 1400–1422
พระเจ้ามังฆ้องที่ 2: พระเจ้าอังวะ, ค.ศ. 1480–1501
พระเจ้ามังฆ้องแห่งมเยาะอู้: กษัตริย์แห่งมเยาะอู้, ค.ศ. 1521–1531
พระเจ้ามังฆ้องแห่งแปร: พระเจ้าแปร, ค.ศ. 1539–1542
== พระราชวงศ์ ==
พระนางมี่นคองแมดอแห่งอังวะ: เจ้าหญิงแห่งอังวะ, ค.ศ. 1367–?
พระนางมี่นคองแมดอ: พระมเหสีแห่งหงสาวดี, ค.ศ. 1535–1539; พระมหสีแห่งมเยาะอู้, ค.ศ. 1540–1554
มังฆ้องที่ 1 แห่งตองอู: อุปราชแห่งตองอู, ค.ศ. 1446–1451
มังฆ้องที่ 2 แห่งตองอู: อุปราชแห่งตองอู, ค.ศ. 1549–1584
== บุคลากรทางทหาร ==
มังฆ้องนรธา: แม่ทัพยุคราชวงศ์โก้นบอง, ค.ศ. 1752–1760
เตนจ้ามี่นคอง: แม่ทัพยุคราชวงศ์โก้นบอง, ค.ศ. 1752–1769
== เบ็ดเตล็ด ==
ตองงูมี่นคอง, ชื่อ นะ (วิญญาณ) ของมังฆ้องที่ 2 แห่งตองอู หนึ่งในนะหลวง 37 ตน
ฐานันดรศักดิ์พม่า
หน้าแก้ความกำกวมชื่อและคำนำหน้าชื่อ
อุษมาน

อุษมาน อิบน์ อัฟฟาน (عثمان بن عفان) รู้จักกันในภาษาอังกฤษแบบตุรกีและเปอร์เซียว่า โอสมาน (579 – 17 มิถุนายน 656) เป็นสาวกของศาสดามุฮัมหมัดและเป็นเคาะลีฟะฮ์คนที่ 3 ของรัฐเคาะลีฟะฮ์รอชิดีน อุษมานเกิดในเผ่าบนูอุมัยยะฮ์ในมักกะฮ์ เมื่อเคาะลีฟะฮ์อุมัรเสียชีวิตตอนอายุ 59/60 ปี ส่วนอุษมานเสียชีวิตตอนอายุ 64/65 ปี ทำให้เป็นผู้นำที่ปกครองยาวนานที่สุดเป็นอันดับสองรองจากอุมัร
จากรายงานของซุนนี อุษมานแต่งงานกับรุก็อยยะฮ์ หลังจากเธอเสียชีวิต เขาได้แต่งงานกับอุมมุกัลซุม เนื่องจากทั้งสองเป็นลูกสาวของมุฮัมหมัด เขาจึงไดสมยานามว่า ซุลนุร็อยน์ ("เจ้าแห่งสองรัศมี")
ภายใต้การปกครองของอุสมาน อาณาจักรอิสลามได้ขยายไปถึงจังหวัดฟอร์ส (ปัจจุบันคืออิหร่าน) ในปีค.ศ.650 และบางส่วนของคุรอซาน (ปัจจุบันคืออัฟกานิสถาน) ในปีค.ศ.651 สงครามในอาร์มีเนียเริ่มขึ้นในช่วงทศวรรษที่ 640 การยึดครองของเขาจึงนำไปสู่การประท้วงจนกระทั่งเขาถูกสังหาร
== ดูเพิ่ม ==
รายชื่อเศาะฮาบะฮ์
== อ้างอิง ==
== แหล่งข้อมูลอื่น ==
 มุมมองเกี่ยวกับอุสมาน:
Uthman in History
Quilliam Press: Uthman ibn Affan 
มุมมองในสื่ออาหรับ:
Ever Since the Murder of Uthman
มุมมองของชีอะฮ์:
Uthman's election
The assassination of `Uthman Ibn `Affan
Uthman and Abdullah bin Massood 
ชาวอาหรับ
บุคคลที่เปลี่ยนไปนับถือศาสนาอิสลาม
The Bund (TV series)

redirect เจ้าพ่อเซี่ยงไฮ้
มัตสึบาระ

มัตสึบาระ (松原 Matsubara) อาจหมายถึง
มัตสึบาระ (นามสกุล)
มัตสึบาระ (จังหวัดโอซากะ)
มิโฮะโนะมัตสึบาระ
สถานีมัตสึบาระ
ความถี่มัตสึบาระ
ซิ่งโคตรเทพล้างบัญชีชั่ว

ซิ่งโคตรเทพล้างบัญชีชั่ว (อังกฤษ: Drive Angry) เป็นภาพยนตร์อเมริกันในปี ค.ศ. 2011 กำกับโดย แพธทริก ลัสซิเออร์ นำแสดงโดย นิโคลัส เคจ, แอมเบอร์ เฮิร์ด, วิลเลียม ฟิชต์เนอร์, บิลลี เบิร์ก, ชาร์ล็อต รอสส์, เคที มิกซอน และทอม แอทกินส์
==เนื้อเรื่องย่อ==
เมื่อลูกสาวของมิลตัน ถูกฆาตกรรม และแย่งชิงหลานสาวตัวน้อยไป เพื่อทำการสังเวยในคืนจันทร์เต็มดวง ที่จะมาถึงในอีก 3 วัน ภารกิจนี้จึงตีตราด่วนสุดๆ มิลตันร่วมมือกับ ไพเพอร์ บริกรสาวสุดสวยที่ลงทุนขโมยรถของแฟนเก่าเพื่อช่วยมิลตัน พวกเขาต้องรีบตามล่า โจนาห์ คิง หัวหน้าลัทธิ ที่เชื่อว่าชะตากรรมของเขาคือใช้เด็กทารกปลดปล่อยนรกขึ้นสู่โลก แต่ลัทธิกระหายเลือดนั้นเป็นเพียงแค่หนึ่งในศัตรูของมิลตันเท่านั้น ตำรวจเองก็ยังตามล่าเขาอยู่ และที่ร้ายสุดคือนักฆ่าที่มีฉายาว่า นัก(คิด)บัญชี ที่ถูกส่งมาโดยปิศาจเพื่อนำมิลตันมายังนรก นักฆ่าต้องไล่ตามมิลตันอย่างไม่ลดละเพื่อให้เป้าหมายสำเร็จ มิลตันจึงต้องใช้พลังของเขาและรถคันโตเพื่อจัดการเจ้าฆาตกร ก่อนที่หนทางแห่งการไถ่บาปจะหมดสิ้น
==นักแสดง==
นิโคลัส เคจ รับบท มิลตัน
แอมเบอร์ เฮิร์ด รับบท ไพเพอร์
วิลเลียม ฟิชต์เนอร์ รับบท นัก(คิด)บัญชี
บิลลี เบิร์ก รับบท โจนาห์ คิง
เดวิด มอร์ส รับบท เว็บสเตอร์
เคที มิกซอน รับบท นอร์มา ฌอน
ชาร์ล็อต รอสส์ รับบท แคนดี้
คริสตา แคมป์เบลล์ รับบท โมนา เอลคินส์
พรูอิตต์ เทย์เลอร์ วินซ์ รับบท รอย
ทอดด์ ฟาร์เมอร์ รับบท แฟรงค์
==อ้างอิง==
==แหล่งข้อมูลอื่น==
Drive Angry at Metacritic
เอลลี ดูห์เอ

เอลลี ดูห์เอ (อังกฤษ: Elley Duhé) เป็นนักร้อง, นักแต่งเพลงชาวอเมริกัน
== ประวัติ ==
เอลลี ดูห์เอ เกิดเมื่อวันที่ 14 กุมภาพันธ์ ค.ศ. 1992 ที่นครโมบีท รัฐแอละแบมา ประเทศสหรัฐอเมริกา เธอถูกเลี้ยงบนชายฝั่งอ่าวในเมืองเล็กๆ ของนครแวนเคลิฟ, รัฐมิสซิสซิปปี้ และเกาะฟินแอละแบมา เอลลีเริ่มการร้องเพลงตั้งแต่ยังเด็ก ในช่วงวัยรุ่นเธอยังเขียนเพลง และทำการแสดงเพลงของเธอเองด้วย เอลลีได้แรงบันดาลใจจากคุณพ่อนักดนตรีและคุณลุงที่อยู่ในวงการดนตรีที่เมืองนิวออร์ลีนส์
หลังจากที่พ่อของเธอให้กีตาร์ตัวแรกเมื่อเธออายุ 14 ปี เอลลีเริ่มร้องเพลงที่ร้านกาแฟ เธอได้แสดงใน บาร์, ร้านอาหาร และงานปาร์ตี้ส่วนตัว จนได้รับการเปิดเผยตัวมากพอที่และสามารถติดต่อกับนักแต่งเพลงในเมืองแนชวิลล์, ลอสแอนเจลิส และออสติน หลังจากเรียนจบโรงเรียนมัธยมและได้รับประกาศนียบัตร เอลลีใช้เวลา 3 ปีเพื่อฝึกฝนทักษะการร้องเพลงเพิ่มเติมและย้ายมาอาศัยอยู่ที่ลอสแอนเจลิส
ในปีค.ศ. 2012 เอลลีเข้าแข่งขันประกวดร้องเพลงในรายการเดอะวอยซ์อเมริกาที่ฉายทางโทรทัศน์ช่องเอ็นบีซี แต่ถูกคัดออกในรอบแรก
เพลงเดี่ยว "Millennium" การทำงานร่วมกันของเธอกับโปรดิวเซอร์เพลงอิเล็กทรอนิกส์ Tarro' ถูกปล่อยออกมาในเดือนตุลาคมปีค.ศ. 2016 ถูกรับชมมากกว่าสองล้านครั้งในเว็บไซต์ยูทูบ และสตรีม 1.4 ล้านครั้งในสปอทิฟาย
หลังจากบิลบอร์ดประกาศเพลงของเธอ "Immortal" ในเดือนธันวาคม ปีค.ศ. 2016 ได้รับกระแส 4.5 ล้านครั้งในสปอทิฟายในขณะที่มิวสิกวิดีโอมียอดชมเกือบล้านครั้งบนเว็บไซต์ยูทูบ เรียบเรียงโดยดีเจ Duo Snakehips' ทำให้ได้รับกระแสในการสตรีมเพิ่มอีก 770,000 ครั้งในสปอทิฟาย
เอลลีมีเพลงเดี่ยว "Fly" ถูกปล่อยออกมาในเดือนกรกฎาคม ปีค.ศ. 2017 ที่ผลิตโดย ILLA และ Cool & Dre (คริสตินา มิเลียน, ลิล เวย์น)
ในเดือนกรกฎาคม ปีค.ศ. 2018 เอลลีร่วมมือกับโปรดิวเซอร์เพลงอย่าง เซดด์' ในการทำเพลงเดี่ยว "Happy Now"
ต่อมาในวันที่ 3 สิงหาคม ค.ศ. 2018 เธอร่วมมือกับ กริฟฟิน' ในการทำเพลง "Tie Me Down" และในวันที่ 10 สิงหาคม ค.ศ. 2018 เอลลีได้ปล่อยอัลบั้ม "Dragon Mentality"
== ผลงาน ==
=== เพลง ===
=== อัลบั้ม ===
Dragon Mentality (2018)
=== ร้องรับเชิญ ===
"Us" (2018) (คิด อิงค์ ร้องรับเชิญโดย เอลลี ดูห์เอ)
== อ้างอิง ==
== ข้อมูลเพิ่มเติม ==
เว็บไซต์อย่างเป็นทางการ
เว็บไซต์อย่างเป็นทางการที่เฟซบุ๊ก
เอลลี ดูห์เอที่อินสตาแกรม
เอลลี ดูห์เอที่ทวิตเตอร์
เอลลี ดูห์เอที่สปอติฟาย
บุคคลที่ยังมีชีวิตอยู่
บุคคลที่เกิดในปี พ.ศ. 2535
นักร้องอเมริกัน
นักแต่งเพลงชาวอเมริกัน
เกมกระชากล้าน

เกมกระชากล้าน (Snatch Million) เป็นรายการโทรทัศน์ไทยประเภทเกมโชว์ควิซโชว์รายการแรกของอมรินทร์ทีวีที่เปิดโอกาสให้ทุกคนตอบคำถามที่มี 2 ตัวเลือก จำนวน 10 ข้อเพื่อชิงเงินรางวัล 1,000,000 บาท ออกอากาศเป็นประจำทุกวันจันทร์ - ศุกร์ เวลา 19.00 น. - 19.30 น. ต่อจากรายการต่างคนต่างคิด ทางอมรินทร์ทีวี
== กติกา ==
ผู้เข้าแข่งขันจะต้องมาเป็นคู่ จากนั้นพิธีกรจะทำการเปิดตัวเลือกทั้งสองตัวเลือกก่อน ซึ่งอาจเป็นภาพหรือสิ่งของก็ได้ แล้วจึงอ่านคำถาม หลังจากพิธีกรอ่านคำถามเสร็จ ผู้เข้าแข่งขันจะมีเวลา 2 นาทีในการวิเคราะห์และปรึกษาหารือกันเพื่อหาคำตอบที่ถูกต้อง และเมื่อครบ 2 นาที ผู้ชมในสตูดิโอ 100 คนจะโหวตหาตัวเลือกที่ตัวเองคิดว่าถูกต้องโดยการกดปุ่ม ซึ่งจะแสดงออกมาเป็นเปอร์เซนต์เพื่อช่วยเพิ่มความมั่นใจให้กับผู้เข้าแข่งขัน เสร็จแล้วผู้เข้าแข่งขันคนหนึ่งจะต้องจับโซ่ที่คิดว่าถูกต้อง โดยมีอีกคนคอยถือถังรองรับเหรียญ และเมื่อพิธีกรสั่งว่า "กระชากคำตอบ" ให้ผู้เข้าแข่งขันดึงโซ่ลง ถ้าถูกต้อง เหรียญทองจะไหลตามท่อลงสู่ถัง ผู้เข้าแข่งขันจะได้รับเงินรางวัลไปข้อละ 2,000 บาท แต่ถ้าผิด ผู้เข้าแข่งขันจะถูกกระชากออกจากรายการทันที และรับเงินรางวัลที่สะสมมาทั้งหมดกลับบ้าน แต่ถ้าผู้เข้าแข่งขันตอบถูกครบทั้ง 10 ข้อ จะถือว่า "แจ็คพอตแตก" ผู้เข้าแข่งขันจะได้รับเงินรางวัลกลับไปทันที 1,000,000 บาท และระหว่างที่เล่น โจอี้ เชิญยิ้ม จะนำของรางวัลพิเศษมาเพื่อให้ผู้เข้าแข่งขันตัดสินใจว่าจะตอบคำถามชิงรางวัลพิเศษหรือไม่ ถ้าตอบคำถามนี้จะเป็นการหยุดเส้นทางการกระชากเงินล้านลง ถ้าตอบถูกจะได้ของรางวัลพิเศษชิ้นนั้นไป แต่ถ้าตอบผิด ผู้เข้าแข่งขันจะถูกกระชากออกจากรายการเช่นกัน และได้รับเงินรางวัลเพียงครึ่งหนึ่งจากที่สะสมมาทั้งหมดกลับบ้าน
และตั้งแต่วันที่ 27 สิงหาคม พ.ศ. 2561 ได้มีการปรับรูปแบบใหม่ โดยลดเวลาปรึกษาหารือกันของผู้เข้าแข่งขันเหลือ 1 นาที และผลโหวตของผู้ชมในสตูดิโอ 100 คน จะเริ่มใช้ตั้งแต่ข้อที่ 6 เป็นต้นไป รวมทั้งในวันที่ 28 สิงหาคม ปีเดียวกัน ในกรณีที่ตอบผิด ก่อนที่ผู้เข้าแข่งขันจะถูกกระชากออกไป เหรียญสีดำจะไหลลงสู่ถัง เพื่อเป็นการแสดงว่าผู้เข้าแข่งขันตอบผิดนั่นเอง
== เหตุการณ์ชนะเลิศ ==
หากผู้เข้าแข่งขันสามารถตอบคำถามได้ถูกทั้ง 10 ข้อติดต่อกัน จะได้รับรางวัล 1,000,000 บาท ซึ่งจนถึงปัจจุบันนี้ยังไม่มีคู่ใดที่สามารถทำได้เลย
== อ้างอิง ==
== แหล่งข้อมูลอื่น ==
เฟซบุ๊กของรายการ
เกมโชว์ไทย
รายการโทรทัศน์ไทย
รายการโทรทัศน์ที่เริ่มออกอากาศตั้งแต่ พ.ศ. 2561
รายการโทรทัศน์ช่องอมรินทร์ทีวี
ซีตูจอทีน

ซีตูจอทีน (စည်သူကျော်ထင်) หรือ นะระปะติซีตู (နရပတိ စည်သူ) เป็นกษัตริย์องค์สุดท้ายแห่งอาณาจักรอังวะ ครองราชย์ระหว่าง ค.ศ. 1551–1555 พระองค์ก้าวขึ้นสู่อำนาจโดยการโค่นล้มนรปติที่ 3 ใน ค.ศ. 1551 ตลอด 6 ปีในการก่อกบฏของพระองค์ (ค.ศ. 1545–1551) ได้การสนับสนุนจากเมืองโม่ญี่น
พระมหากษัตริย์พม่า
ราชวงศ์อังวะ
โรนัลด์ เฟอร์กูสัน

โรนัลด์ เฟอร์กูสัน (Ronald Ferguson; 10 ตุลาคม ค.ศ. 1931 ณ ลอนดอน) เป็นบุตรชายของ พันเอก แอนดรูว์ เฮนรี เฟอร์กูสัน และมาเรียน มอนตากู ดักลาส สก็อตต์ โดยมารดาของเขาเป็นพระญาติในเจ้าหญิงอลิซ ดัชเชสแห่งกลอสเตอร์ พระชายาในเจ้าชายเฮนรี ดยุกแห่งกลอสเตอร์ ทำให้เขากลายเป็นลูกพี่ลูกน้องในเจ้าชายวิลเลียมแห่งกลอสเตอร์และเจ้าชายริชาร์ด ดยุกแห่งกลอสเตอร์ เขาเติบโตในลอนดอน โดยเขาอาศัยในนิวแฮมป์เชียร์ และเข้าเรียนมหาวิทยาลัยอิตัน
== อาชีพ ==
เขาเป็นไลฟ์การ์ดช่วยชีวิตใน ค.ศ. 1952 ซึ่งอีก 2 ปีถัดมาใน ค.ศ. 1954 พ่อของเขาได้รับยศพันเอก ต่อมาเขาได้รับการเลื่อนตำแหน่งให้เป็นผู้หมวด และละกัปตันใน ค.ศ. 1958 เขาเกษียณใน ค.ศ. 1968 และ ได้รับยศพันตรีกิตติมศักดิ์ ในช่วงชีวิตการเป็นทหารของเขานั้น เขาเป็นทหารในเยอรมนี, อียิปต์, เอเดน และประเทศไซปรัส ใน ค.ศ. 1987 เขาได้เข้ามาเป็นเจ้าหน้าที่โบสถ์ ซึ่งเป็นคำขอร้องจากนักบุญจอห์น
== ชีวิตครอบครัว ==
เขาแต่งงานครั้งแรกกับซูซาน แบร์แรนเตส เมื่อวันที่ 17 มกราคม ค.ศ. 1956 มีบุตรสาว 2 คนคือ
เจนิเฟอร์ เฟอร์กูสัน
ซาราห์ ดัชเชสแห่งยอร์ก
พวกเขาหย่าร้างกันใน ค.ศ. 1974 และใน ค.ศ. 1976 เขาแต่งงานใหม่กับซูซาน ดริฟฟอร์ด มีบุตร-ธิดาดังนี้
แอนดรูว์ เฟอร์กูสัน
อลิซ เฟอร์กูสัน
อิลซา เฟอร์กูสัน
=== ความสัมพันธ์กับราชวงศ์อังกฤษ ===
ด้วยความที่มารดาของเขานั้นเป็นพระญาติในเจ้าหญิงอลิซ ดัชเชสแห่งกลอสเตอร์ ทำให้เขาได้มีโอกาสพบปะและได้เข้าเฝ้าพระราชวงศ์อังกฤษอยู่หลายครั้ง และนั้นทำให้ ซาราห์ เฟรอร์กูสัน บุตรสาวคนรองของเขาได้พบกับเจ้าชายแอนดรูว์ ดยุกแห่งยอร์ก ใน ค.ศ. 1979 เขาได้มีโอกาสร่วมแข่งขันฟุตบอล อังกฤษคัพ โดยมีเจ้าชายชาลส์ เจ้าชายแห่งเวลส์ ร่วมเตะบอลด้วย โดยภายหลังจากที่ลูกสาวของเขาได้เสกสมรสกับ เจ้าชายแอนดรูว์นั้น ทำให้ความสัมพันธ์ของเขากับพระราชวงศ์แน่นแฟ้นมากขึ้น ว่ากันว่า เจ้าชายแอนดรูว์ทรงพระกรุณาโปรดเกล้าให้เขาและครอบครัวเข้าออกวังได้ เขากลายเป็นพระสัสสุระในพระราชโอรสของสมเด็จพระราชินีนาถเอลิซาเบธที่ 2 แห่งสหราชอาณาจักร เขากลายเป็นประธานสมาคมฟุตบอลอังกฤษคัพ ซึ่งไม่นานหลังจากนั้นเขาก็เสียชีวิตลง เมื่อวันที่ 16 มีนาคม ค.ศ. 2003 สิริอายุ 71 ปี ซึ่งเขาป่วยหลายโรค เช่น มะเร็งต่อมลูกหมาก มะเร็งผิวหนัง โรคหัวใจ โดยในงานศพของเขานั้น เจ้าชายชาลส์ เจ้าชายแห่งเวลส์ เสด็จพระราชดำเนินพร้อมด้วย เจ้าชายแอนดรูว์ ดยุกแห่งยอร์ก มาร่วมในงานศพของเขา ในนิวแฮมป์เชียร์
== อ้างอิง ==
The Galloping Major: My Life in Singular Times (London: Macmillan, 1994. )
นักการทหารชาวอังกฤษ
ปฏิบัติการทอนกา

ปฏิบัติการทอนกา เป็นรหัสนามที่มอบหมายให้กับปฏิบัติการโดดร่มที่ถูกดำเนินโดยกองพลทหารโดดร่มอังกฤษที่ 6 ในช่วงระหว่างวันที่ 5 มิถุนายน และ 7 มิถุนายน ค.ศ. 1944 ซึ่งเป็นส่วนหนึ่งของปฏิบัติการโอเวอร์ลอร์ดและการยกพลขึ้นบกดีเดย์ในช่วงสงครามโลกครั้งที่สอง
ทหารโดดร่มและเครื่องร่อนของทหารโดดร่มแห่งกองพล ภายใต้การบัญชาการของพลตรี ริชาร์ด เนลสัน เกล ได้ลงจอดบนปีกตะวันออกของพื้นที่การรุกราน ใกล้กับเมืองก็อง ได้รับมอบหมายด้วยวัตถุประสงค์หลายประการ กองพลนี้จะเข้ายึดครองสองสะพานที่มีความสำคัญทางด้านยุทธศาสตร์ที่คอลก็องและแม่น้ำ Orne ซึ่งจะถูกใช้โดยกองกำลังทางภาคพื้นดินของฝ่ายสัมพันธมิตรเพื่อการเข้ารุก เมื่อการยกพลขึ้นบกจากทางทะเลได้เกิดขึ้น การทำลายสะพานอื่นๆหลายแห่งเพื่อขัดขวางการถูกใช้งานของเยอรมันและการรักษาความปลอดภัยของหมู่บ้านที่สำคัญหลายแห่ง กองพลนี้ได้รับความมอบหมายหน้าที่ในการจู่โจมและเข้าทำลายกองปืนใหญ่เมอวิลลี่(Merville Gun Battery) เป็นกองปืนใหญ่ที่แหล่งข่าวกรองของฝ่ายสัมพันธมิตรเชื่อว่าเป็นที่ตั้งของปืนใหญ่จำนวนมากหลายกระบอก ซึ่งอาจจะโจมตีถล่มใส่การรุกชายหาด (รหัสนามว่า ซอร์ด) และอาจก่อให้การสูญเสียที่หนักขึ้นต่อทหารฝ่ายสัมพันธมิตรที่กำลังยกพลขึ้นบกนั้น เมื่อบรรลุเป้าหมายแล้ว กองพลก็ได้สร้างและรักษาหัวสะพานที่อยู่บริเวณรอบๆสะพานที่ถูกยึดครองอย่างแน่นหนาจนกระทั่งพวกเขาได้เชื่อมต่อกับการรุกของกองกำลังทางภาคพื้นดินของฝ่ายสัมพันธมิตร
กองพลต้องประสบกับรวมตัวของสภาพอากาศที่เลวร้ายและการนำร่องของนักบินที่แย่ ซึ่งทำให้ทหารโดดร่มจำนวนมากที่จะทำการโดดร่มลงจอดไม่ลงเป้าหมายตลอดพื้นที่การปฏิบัติการของกองพลทำให้เกิดความสูญเสียไปจำนวนมากและทำให้การดำเนินปฏิบัติการนั้นยากขึ้น โดยเฉพาะอย่างยิ่ง กองพันทหารโดดร่มที่ 9 ซึ่งได้รับมอบหมายให้ทำภารกิจในการทำลายกองปืนใหญ่เมอวิลลี่ ซึ่งสามารถรวบรวมกองกำลังที่แข็งแกร่งก่อนที่จะมีการโจมตีกองปืนใหญ่ ด้วยผลลัพธ์ที่ได้เกิดความสูญเสียอย่างหนัก  กองปืนใหญ่ได้ถูกโจมตีได้อย่างสำเร็จและปืนภายในได้ปิดตัวลง เป้าหมายอื่นๆของกองพลได้สำเร็จอย่างลุล่วงแม้ว่าจะประสบกับปัญหาต่างๆ กองกำลังขนาดเล็กของทหารเครื่องร่อน จากกองพันที่ 2 ทหารราบเบาอ๊อกฟอร์ดเชอร์และบักกิงแฮมเชอร์ ได้ทำการปกป้องสองสะพานเหนืองคลองก็องและแม่น้ำ Orne ในปฏิบัติการภารกิจหลัก สะพานอื่นได้ถูกทำลายโดยกองพล และหมู่บ้านจำนวนมากถูกยึดครอง หัวสะพานได้ถูกสร้างขึ้นโดยกองพล และประสบความสำเร็จในการผลักดันต่อการโจมตีตอบโต้กลับหลายครั้งของเยอรมันจนกระทั่งกองกำลังทางภาคพื้นดินของฝ่ายสัมพันธมิตรที่ได้บุกครองหาดได้มาถึงตำแหน่งนี้ ปฏิบัติการของกองพลได้จำกัดความสามารถอย่างหนักของการป้องกันเยอรมันในการติดต่อสือสารและการจัดระเบียบของพวกเขาใหม่ เพื่อให้แน่ใจว่าทหารยกพลขึ้นจะไม่สามารถถูกใจมตีได้ในช่วงไม่กี่ชั่วโมงแรกที่สำคัญหลังการยกพลขึ้นบกเมื่อพวกเขาอ่อนแอที่สุด
== อ้างอิง ==
 
แนวรบด้านตะวันตก (สงครามโลกครั้งที่สอง)
ยุทธการและปฏิบัติการทางทหารในสงครามโลกครั้งที่สอง
ซีตูจอทีนแห่งตองอู

ซีตูจอทีนแห่งตองอู (တောင်ငူ စည်သူကျော်ထင်; สวรรคต ค.ศ. 1481) เป็นนายพลแห่งอาณาจักรอังวะและอุปราชแห่งตองอูระหว่าง ค.ศ. 1470–1481 พระองค์เป็นพระอัยกา (ตา) ของพระเจ้าเมงจีโย ปฐมกษัตริย์แห่งราชวงศ์ตองอู และพระองค์ยังเป็นพระราชบุตรเขยขององค์รัชทายาทมังรายกะยอชวาที่มีชื่อเสียงในสงครามสี่สิบปี
== อ้างอิง ==
นายพลชาวพม่า
ราชวงศ์อังวะ
ราชวงศ์ตองอู
เขตคิตะ (ซาไก)

เขตคิตะ (北区) เป็นเขตของนครซาไกในจังหวัดโอซากะ ประเทศญี่ปุ่น มีเนื้อที่ 15.58 ตารางกิโลเมตรและมีประชากร 154,846 คน มีความหนาแน่นของประชากร 9,945 ต่อตารางกิโลเมตร ชื่อหมายถึง "เขตเหนือ"
เขตของนครซาไกนี้จัดตั้งขึ้นเมื่อซาไกกลายเป็นนครที่ตั้งขึ้นโดยข้อบัญญัติรัฐบาลญี่ปุ่น เมื่อวันที่ 1 เมษายน 2006
== อ้างอิง ==
== ดูเพิ่ม ==
คิตะ
Viola banksii

Viola banksii หรือมักเรียกทั่วไปว่า ไวโอเล็ตพื้นเมือง (native violet) มักจะปลูกเติบโตและขายในสวนเพาะซึ่งหาได้ทั่วๆไปในออสเตรเลีย โดยเฉพาะส่วนตะวันออก หลายปีที่ผ่านมาพืชนี้มีชื่อว่า Viola hederacea อย่างไรก็ตามสายพันธุ์ที่ซับซ้อนได้รับการแก้ไขในปี 2004 โดย Kevin Thiele แม้ว่าไวโอเล็ตพื้นเมืองจะถูกเก็บรวบรวมโดย Banks และ Solander แต่ตัวอย่างชนิดนี้ก็หายไปหรือไม่ได้จัดเก็บไว้จนกว่าจะมีการรวบรวมโดย Jacques Labillardière ในแทสเมเนียในภายหลัง เขาค้นพบว่าตัวอย่างของ Viola hederacea ที่เก็บรวบรวมโดย Labillardière ไม่เหมือนกับพืชที่มีความชุ่มชื้นและมีน้ำหนักมากขึ้นซึ่งในภายหลังมีการเก็บรวบรวมปลูกและขายกันอย่างแพร่หลาย ชนิดที่สองนี้ซึ่งเป็นพืชพื้นเมืองของชายฝั่งนิวเซาธ์เวลส์จากใกล้กับบริสเบนถึงอ่าว Batemans ซึ่งเขาตั้งชื่อ Viola banksii
== อนุกรมวิธาน ==
James Edward Smith สังเกตว่าพืช V. hederacea ในนิวเซาท์เวลส์มีใบขนาดใหญ่กว่าและเขาสงสัยว่ามันเป็นทั้งชนิดที่แตกต่างกันหรือ "อุดมความหลากหลาย" ใน 1817
== อ้างอิง ==
พฤกษชาติในประเทศออสเตรเลีย
ไวโอลา (พืช)
วอลเลย์บอลโปรชาเลนจ์ 2018

วอลเลย์บอลโปรชาเลนจ์ 2018 (เป็นที่รู้จักกันในชื่อ เอสโคล่า โปรชาเลนจ์วอลเลย์บอลลีก ตามชื่อของผู้สนับสนุนหลัก) เป็นการแข่งขันวอลเลย์บอลโปรชาเลนจ์ครั้งที่ 7 ซึ่งในฤดูกาลนี้จะมีสโมสรเข้าร่วมการแข่งขันเป็น 11 สโมสร โดยจะเริ่มแข่งขันระหว่างวันที่ 3 กันยายน ถึง 9 กันยายน พ.ศ. 2561 ณ อาคารนันทนาการ มหาวิทยาลัยรังสิต
== ทีมชาย ==
=== ตารางคะแนน ===
|}
=== ผลการแข่งขัน ===
|}
== ทีมหญิง ==
=== ตารางคะแนน ===
|}
=== ผลการแข่งขัน ===
|}
== อ้างอิง ==
==แหล่งข้อมูลอื่น==
วอลเลย์บอลในประเทศไทย
วอลเลย์บอลในปี พ.ศ. 2561
กีฬาในประเทศไทยปี พ.ศ. 2561
อิลเลเนียม (ดีเจชาวอเมริกัน)

นิโคลัส ดี. มิลเลอร์ (Nicholas D. Miller; เกิด 26 ธันวาคม ค.ศ. 1990) หรือชื่อในวงการคือ อิลเลเนียม (มักเขียน ILLENIUM) เป็นนักดนตรี, ดีเจ และโปรดิวเซอร์ชาวอเมริกัน
== ประวัติ ==
นิโคลัส ดี. มิลเลอร์ เกิดในชิคาโก รัฐอิลลินอย ต่อมา ครอบครัวย้ายไปอาศัยอยู่ในซานฟรานซิสโก อิลเลเนียมเริ่มทำเพลงแนวอิเล็กทรอนิกส์แดนซ์ในช่วงต้นปี ค.ศ. 2008 และในช่วงฤดูร้อนปี ค.ศ. 2011 หลังจากที่ได้ดูการแสดงของเบสเนกเตอร์ (Bassnectar) ที่เรดร็อกส์ อิลเลเนียมเริ่มทำงานอัลบั้มแรกของเขา และพูดถึงเบสเนกเตอร์ว่า "เมื่อผมเห็นเขา ผมได้เอเบิลตันในวันรุ่งขึ้น"
ในปี ค.ศ. 2013 อิลเลเนียมย้ายไปอาศัยอยู่ในเดนเวอร์ รัฐโคโลราโดซึ่งเป็นที่อยู่ในปัจจุบัน ในระหว่างการสัมภาษณ์เขายังกล่าวว่า '"เมื่อเขาไม่ได้ผลิตเพลง เขาใช้เวลานอกบ้านกับแฟนสาวของเขาและเพื่อนสนิท"' และ "หนึ่งในกิจกรรมที่ชื่นชอบของเขาคือการออกไปดูหนัง"'
อิลเลเนียมถือว่า โอเดสซาและพอร์เตอร์ รอบินสัน เป็นอิทธิพลทางดนตรี อิลเลเนียมยังแสดงความนับถือต่อรอบินสัน และ "ใฝ่ฝันที่จะได้ร่วมงานกัน"
ในเดือนกรกฎาคม ค.ศ. 2018 ก่อนที่จะปล่อยซิงเกิล "Take You Down"' อิลเลเนียมยังโพสต์ลงในสื่อสังคมออนไลน์ของเขาเกี่ยวกับอดีตของเขาที่ติดยาเสพติด และการต่อสู้ที่เขาและครอบครัวต้องเผชิญ
== การทัวร์ ==
ตลอดเวลาที่ผ่านมา อิลเลเนียมได้ทัวร์คอนเสิร์ตร่วมกับศิลปินมากมาย เช่น เดอะเชนสโมเกอส์ บิกไจแอนทิก และโอเดสซา
อิลเลเนียมมีทัวร์ครั้งแรกในเดอะอะเวกทัวร์ ซึ่งเป็นที่มาพร้อมกับอัลบั้ม Awake ในวันที่ 10 พฤศจิกายน ค.ศ. 2017 ในปีเดียวกันนั้น เขายังได้ทัวร์คอนเสิร์ตอย่างต่อเนื่องและได้รับกระแสตอบรับเป็นอย่างดี
== ผลงาน ==
=== สตูดิโออัลบั้ม ===
Ashes (2016)
Awake (2017)
ASCEND (2019)
FALLEN EMBERS (2021)
ILLENIUM (2023)
== อ้างอิง ==
== ข้อมูลเพิ่มเติม ==
เว็บไซต์อย่างเป็นทางการ
เว็บไซต์ซาวด์คลาวด์
เว็บไซต์ยูทูบ
เว็บไซต์อินสตาแกรม
เว็บไซต์ทวิตเตอร์
ดีเจอเมริกัน
โปรดิวเซอร์เพลงชาวอเมริกัน
นักดนตรีชาวอเมริกัน
บุคคลชาวอเมริกันในคริสต์ศตวรรษที่ 20
บุคคลจากชิคาโก
บุคคลที่ยังมีชีวิตอยู่
โยบานิ โล เซลโซ

โยบานิ โล เซลโซ (Giovani Lo Celso; เกิด 9 เมษายน ค.ศ. 1996) เป็นนักฟุตบอลอาชีพชาวอาร์เจนตินา ปัจจุบันเล่นในตำแหน่งกองกลางให้แก่บิยาร์เรอัล สโมสรในลาลิกา จากการยืมจากทอตนัมฮอตสเปอร์ และทีมชาติอาร์เจนตินา
== ชีวิตส่วนตัว ==
โล เซลโซเกิดที่ประเทศอาร์เจนตินา เป็นชาวอาร์เจนตินาเชื้อสายอิตาลี และมีหนังสือเดินทางอิตาลี
== อ้างอิง ==
นักฟุตบอลชาวอาร์เจนตินา
ชาวอาร์เจนตินาเชื้อสายอิตาลี
บุคคลจากโรซาริโอ
ผู้เล่นสโมสรฟุตบอลโรซาริโอเซนตรัล
ผู้เล่นสโมสรฟุตบอลทอตนัมฮอตสเปอร์
ผู้เล่นสโมสรฟุตบอลปารีแซ็ง-แฌร์แม็ง
ผู้เล่นสโมสรฟุตบอลบิยาร์เรอัล
นักฟุตบอลทีมชาติอาร์เจนตินา
นักฟุตบอลในโอลิมปิกฤดูร้อน 2016
กองกลางฟุตบอล
ผู้เล่นในฟุตบอลโลก 2018
ผู้เล่นในลาลิกา
ผู้เล่นในพรีเมียร์ลีก
ผู้เล่นเรอัลเบติส
ผู้เล่นในโกปาอาเมริกา 2019
ผู้เล่นในโกปาอาเมริกา 2021
ผู้เล่นในชุดชนะเลิศโกปาอาเมริกา
โม่-บแยนะระปะติ

โม่-บแยนะระปะติ (မိုးဗြဲ နရပတိ, ) หรือ นรปติที่ 3 แห่งอังวะ เป็นกษัตริย์แห่งอาณาจักรอังวะ ครองราชย์ระหว่าง ค.ศ. 1545–1551 พระองค์มีเชื้อสายไทใหญ่ ตลอดหกปีของการครองราชย์ พระองค์เผชิญหน้ากับกบฏที่นำโดยซีตูจอทีนที่ได้รับการสนับสนุนจากเมืองโม่ญี่น
ราชวงศ์อังวะ
พระมหากษัตริย์พม่า
ปฏิบัติการแมลลาร์ด

ปฏิบัติการแมลลาร์ด เป็นรหัสนามสำหรับปฏิบัติการของกองกำลังทหารโดดร่ม ซึ่งดำเนินการโดยกองทัพอังกฤษ เมื่อวันที่ 6 มิถุนายน ค.ศ. 1944 เป็นส่วนหนึ่งของการยกพลขึ้นบกที่นอร์ม็องดีในช่วงสงครามโลกครั้งที่สอง
ภารกิจของเป้าหมายคือการร่อนลงจอดด้วยเครื่องร่อนของกองพลน้อยทหารร่อนลงทางอากาศที่ 6 (6th Airlanding Brigade) และทหารกองพลเพื่อการเสริมกำลังแก่กองพลทหารโดดร่มที่ 6 ของอังกฤษบนปีกซ้ายของการบุกครองชายหาดของอังกฤษ การใช้สองพื้นที่การยกพลขึ้นบก หนึ่งไปยังทางด้านตะวันตกของคลองก็องและอื่นๆเพื่อไปยังทางด้านตะวันออกของแม่น้ำ Orne, แมลลาร์ดเป็นปฏิบัติการการโดดร่มที่สามที่มีความเกี่ยวข้องกับหน่วยของกองพลบนดีเดย์ อย่างแรก ปฏิบัติการเดดสติก ได้เข้ายึดครองที่ได้เป็นที่รู้จักกันคือสะพานเปกาซัสและเฮอร์ซา ตามมาด้วยปฏิบัติการทอนกา การโดดร่มลงพื้นของกองพลทั้งสองของกองพลน้อยทหารโดดร่มใกล้กับก็องไปยังตะวันออก
แมลลาร์ดได้ประสบความสำเร็จกับการร่อนลงจอดด้วยเครื่องร่อนจำนวน 246 ลำจาก 256 ลำที่ถูกลากด้วยเครื่องบินรบจากกลุ่มที่ 38 และ 40 แห่งกองทัพอากาศหลวง ได้ร่อนลงจอดบนพื้นที่ลงจอดได้อย่างปลอดภัย การลงจอดครั้งนี้ได้รวมถึงรถถังเททราร์ค (Tetrarch tanks)คันแรกที่ได้ถูกส่งให้เข้าสู่สนามรบโดยทางอากาศ
== อ้างอิง ==
 
แนวรบด้านตะวันตก (สงครามโลกครั้งที่สอง)
ยุทธการและปฏิบัติการทางทหารในสงครามโลกครั้งที่สอง